У Вікіпедыі ёсць артыкулы пра іншых асоб з прозвішчам Ігнаценка.

**Дзмітрый Ігнаценка** (нар. 24 кастрычніка 1988, Магілёў) — беларускі футбаліст, паўабаронца клуба «Сервалюкс-Агра».

Клубная кар’ера
---------------

Выхаванец магілёўскага «Дняпра», гуляў за дубль клуба, а ў сезоне 2007 з’яўляўся і ў асноўным складзе. Сезон 2008 правёў у арэндзе ў шклоўскім «Спартаку», пасля чаго апынуўся на Дальнім Усходе ў складзе каманды Другога дывізіёна Расіі «Сахалін».

У 2010 годзе вярнуўся ў Беларусь, выступаў за шклоўскі «Спартак» і «Смаргонь» у Першай лізе. У 2012 годзе стаў іграком мікашэвіцкага «Граніта», у складзе якога правёў паспяховы сезон (8 забітых мячоў).

У снежні 2012 года падпісаў кантракт з жодзінскім «Тарпеда-БелАЗ», стаўшы такім чынам першым набыццём аўтазаводцаў у міжсезонні. Але пазней жодзінскі клуб умацаваўся іншымі ігракамі, і Дзмітрый пачаў сезон 2013 на лаўцы запасных. У выніку толькі аднойчы выйшаў на поле (8 красавіка 2013 года ў самым канцы сустрэчы з «Дняпром»), і ў красавіку 2013 года быў аддадзены ў арэнду ў «Граніт».

У студзені 2014 года, пакінуўшы «Тарпеда-БелАЗ», падпісаў кантракт з дэбютантам Вышэйшай лігі «Слуцкам», але ўжо праз месяц кантракт са случанамі быў разарваны. У выніку ў сакавіку 2014 года чарговы раз далучыўся да «Граніта». Дапамог «Граніту» перамагчы ў Першай лізе 2014, а сам з 14 галамі стаў найлепшым бамбардзірам каманды.

У лютым 2015 года падоўжыў кантракт з «Гранітам». У Вышэйшай лізе застаўся адным з лідараў мікашэвічцаў, у сезоне 2015 правёў за клуб усе 26 матчаў чэмпіянату. У ліпені 2016 года ў сувязі з фінансавымі праблемамі «Граніта» пакінуў клуб і далучыўся да «Гарадзеі», дзе неўзабаве замацаваўся ў якасці асноўнага правага паўабаронцы. Заставаўся трывалым іграком стартавага складу і ў сезонах 2017—2018.

У студзені 2019 года перайшоў у салігорскі «Шахцёр». Не здолеў замацавацца ў складзе, згуляў за «Шахцёр» толькі ў адным матчы — 15 сакавіка 2019 года ў Кубку Беларусі супраць «Белшыны» (1:0), у астатніх матчах звычайна нават не трапляў у заяўку. У чэрвені 2019 года пакінуў салігорскі клуб.

У ліпені 2019 года стаў іграком магілёўскага «Дняпра». Спачатку трывала выхадзіў у стартавым складзе магіляўчан, аднак з верасня перастаў з’яўляцца на полі. У снежні 2019 года кантракт з «Дняпром» па пагадненні бакоў быў разарваны.

У пачатку 2020 года праходзіў прагляд у «Белшыне», аднак у выніку ў лютым падпісаў кантракт з рэчыцкім «Спадарожнікам». У ліпені 2020 года па пагадненні бакоў пакінуў рэчыцкі клуб.

У студзені 2021 года стаў іграком «Смаргоні». Пакінуў клуб у жніўні 2021 года. У лютым 2022 года папоўніў склад наваполацкага «Нафтана», дзе пераважна выхадзіў на замену. Па заканчэнні сезона 2022 пакінуў наваполацкі клуб.

Сезон 2023 пачаў у складзе клуба «Сервалюкс-Агра» ў Другой лізе.

Дасягненні
----------

* Беларусь Уладальнік Кубка Беларусі: 2019
* Беларусь Пераможца Першай лігі чэмпіянату Беларусі (2): 2014, 2022

Зноскі
------

1. ↑  Dmitri Ignatenko // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑
3. ↑  Футбол. Полузащитник "Торпедо"-БелАЗа Дмитрий Игнатенко отдан в аренду "Граниту"
4. ↑  Хомляк, Евсеенко, Юденков и еще пять футболистов стали игроками «Гранита»
5. ↑  Дмитрий Климович и Павел Кирильчик стали игроками "Гранита"
6. ↑  Игнатенко перейдет в «Городею»
7. ↑  Игнатенко подписал контракт с "Шахтером"
8. ↑  Источник: Игнатенко покинул "Шахтер" Архівавана 28 чэрвеня 2019.
9. ↑  "Дняпро" объявил о подписании контракта с Игнатенко
10. ↑  "Дняпро" расторг контракт с Игнатенко
11. ↑  "Спутник" подписал Игнатенко и россиянина Утюжникова
12. ↑  Игнатенко покинул "Спутник"
13. ↑  Игнатенко перешел в «Сморгонь»
14. ↑  Тур 20. Анонс. Осталось десять туров Архівавана 3 верасня 2021.
15. ↑  Козлов, Игнатенко и Кац пополнили ряды "Нафтана"
16. ↑  Еще четыре игрока покинули "Нафтан" (руск.). *football.by* (11 студзеня 2023). Праверана 12 студзеня 2023.

|  |  |
| --- | --- |
| ⚙️   Тэматычныя сайты | by.tribuna.com · FootballFacts.ru · Soccerway · teams.by · Transfermarkt (ігрок) · Прэсбол |